El Nadal transcorre a Gandia sense inicidents destacables
12 gener 2024

## El Nadal transcorre a Gandia sense inicidents destacables12 gener 2024Última actualització: 12 gener 2024

![](../gestion/img/1ba46bebce3c033d373b17fe2ac0f9e198757d330ffb7cbc0c5687319309fb93.JPG)  
  

La **regidora delegada de Seguretat Ciutadana, Lydia Morant, i el comissari principal i cap de la Policia Local de Gandia, José Martínez Espasa**, han fet hui un _balanç de les accions realitzades pel cos durant el mes de desembre i les festes de Nadal_.

  
El passat octubre, tots dos van presentar la campanya de proximitat que ja ha posat en marxa la policia. Entre altres mesures, van comentar que, a partir d'eixe moment, es duria a terme un recompte mensual de totes les intervencions del retén amb l'objectiu de valorar i destacar les accions més importants en matèria de seguretat.

  
Quant a l'espai públic, durant el període analitzat es van realitzar **137 accions relacionades amb l'ocupació de la via i 78 amb esdeveniments**. Morant ha explicat que aquest últim apartat es refereix, sobretot, a les activitats que s'han fet durant el Nadal com, per exemple, les diferents cavalcades, menjars fallers, proves esportives, i progamaciones especials en dies com la Nit de Cap d'Any.

  
_“Hi ha una activitat molt diversa a la nostra ciutat i l'actuació de la policia és molt important perquè tot puga dur-se a terme amb normalitat i es desenvolupe en condicions de seguretat”_, ha esmentat l'edil.

  
Respecte al trànsit, Espasa ha comentat que dels **74 accidents** que va haver-hi, 15 van acabar amb ferits lleus i, lamentablement, un ho va fer amb una víctima mortal. A més, ha dit que, dins d'eixa xifra, només va haver-hi un sinistre amb vehicle personal.

  
_“Com ja es va parlar en l'anterior balanç, el cos està realitzant una campanya per a evitar aquest tipus d'accidents. Tenint en compte que hi havia més temps lliure que durant altres mesos, que només s'haja produït un contratemps d'aquest tipus és una bona xifra”_, ha assenyalat Espasa.

  
Quant a les **intervencions per conduir sota els efectes de l'alcohol i les drogues**, la Policia Local va treballar en la campanya que la Direcció General de Trànsit va dur a terme entre l'11 i el 17 de desembre duent a terme **347 proves** d'entre les quals, dues van donar positiu en alcoholisme delictiu, i una ho va fer en cànnabis. _“La persecució de la mobilitat sota l'efecte de les drogues és una de les nostres prioritats ara mateix”_, ha destacat el comissari.

  
Sobre el programa del '**Agent Tutor**', aquest va comptar amb un total de **25 intervencions** relacionades amb el control de l'absentisme i les localitzacions específiques d'alguns menors que no havien anat a classe.

  
Durant l'explicació d'aquest apartat, la regidora ha destacat que **el cos està col·laborant amb els Serveis Socials, la Policia Nacional, la Fiscalia de Menors i l'Assessoria Jurídica de l'Ajuntament per a posar solució al cas d'un grup de menors que ja ha actuat de manera delictiva en diverses ocasions**. **_“Gandia és un municipi molt segur i això és una situació molt puntual en la qual s'està treballant”_**, ha afegit.

  
En l'àmbit de la seguretat ciutadana, han volgut destacar el bon funcionament que ha tingut el programa de “**Comerç segur**” que es va dur a terme durant les festes de Nadal junt a la Policia Nacional.

  
Finalment, i pel que fa als serveis assistencials de la policia, es van practicar un total de **85 serveis humanitaris** entre els quals va haver-hi casos de caigudes de ancians o persones desorientades al carrer, i es van atendre **8 intents de suïcidi i 7 casos de persones sense llar**.

  
La regidora ha tancat la roda de premsa explicant que, durant les festes, _“van participar en totes les activitats de la programació nadalenca, en les quals s’hi va fer, com va ser el cas de la cavalcada de Reis, un reforç molt important de la Policia Local per a evitar qualsevol incident”_.